CELEX: 32018D1601
Language: bg
Date: 2018-10-15 00:00:00
Title: Решение (ЕС) 2018/1601 на Съвета от 15 октомври 2018 година относно позицията, която трябва да се заеме от името на Европейския съюз в рамките на Международната морска организация по време на 73-тата сесия на Комитета по опазване на морската среда и 100-тната сесия на Комитета по морска безопасност, във връзка с приемането на измененията на правило 14 от приложение VI към Международната конвенция за предотвратяване на замърсяването от кораби и на Международния кодекс за подобрената програма за инспекции по време на преглед на кораби за насипни товари и нефтени танкери от 2011 г.

25.10.2018   
               
               
                  BG
               
               
                  Официален вестник на Европейския съюз
               
               
                  L 267/6
               
            
         РЕШЕНИЕ (ЕС) 2018/1601 НА СЪВЕТА
         от 15 октомври 2018 година
         относно позицията, която трябва да се заеме от името на Европейския съюз в рамките на Международната морска организация по време на 73-тата сесия на Комитета по опазване на морската среда и 100-тната сесия на Комитета по морска безопасност, във връзка с приемането на измененията на правило 14 от приложение VI към Международната конвенция за предотвратяване на замърсяването от кораби и на Международния кодекс за подобрената програма за инспекции по време на преглед на кораби за насипни товари и нефтени танкери от 2011 г.
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 100, параграф 2 във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Действията на Съюза в сектора на морския транспорт следва да имат за цел опазване на морската среда и подобряване на морската безопасност.
                  
               
                     (2)
                  
                  
                     Очаква се Комитетът по опазване на морската среда (MEPC) на Международната морска организация (ИМО), на своята 73-та сесия на 22—26 октомври 2018 г. (MEPC 73), да приеме изменения на правило 14 от приложение VI към Международната конвенция за предотвратяване на замърсяването от кораби (наричано по-долу „приложение VI към MARPOL“).
                  
               
                     (3)
                  
                  
                     Очаква се Комитетът по морска безопасност (MSC) на ИМО, на своята 100-тна сесия на 3—7 декември 2018 г. (MSC 100), да приеме изменения на Международния кодекс за подобрената програма за инспекции по време на преглед на кораби за насипни товари и нефтени танкери от 2011 г. (наричан по-долу „Кодексът ESP от 2011 г.“).
                  
               
                     (4)
                  
                  
                     Целесъобразно е да се установи позицията, която трябва да се заеме от името на Съюза на MEPC 73, тъй като измененията на правило 14 от приложение VI към MARPOL биха могли да окажат значително влияние върху съдържанието на правото на Съюза, а именно върху Директива (ЕС) 2016/802 на Европейския парламент и на Съвета (1).
                  
               
                     (5)
                  
                  
                     Целесъобразно е да се установи позицията, която трябва да се заеме от името на Съюза на MSC 100, тъй като измененията на Кодекса ESP от 2011 г. биха могли да окажат значително влияние върху съдържанието на правото на Съюза, а именно върху Регламент (ЕС) № 530/2012 на Европейския парламент и на Съвета (2).
                  
               
                     (6)
                  
                  
                     Измененията на правило 14 от приложение VI към MARPOL относно забраната на превоза на несъответстващите на изискванията горива за използване като горива за задвижване или за текущата експлоатация на борда на кораба следва да гарантират стриктното спазване на стандарта за горива, установен в правило 14.1.3 от приложение VI към MARPOL, което започва да се прилага на 1 януари 2020 г.
                  
               
                     (7)
                  
                  
                     Измененията на Кодекса за ESP от 2011 г. следва да включват редакционни промени в кодекса, с които се определят всички задължителни изисквания и се усъвършенстват таблиците и формулярите, и да съчетаят редакционните промени с новите съществени изисквания предвид последните актуализации на уеднаквените изисквания на Международната асоциация на класификационните организации, серия Z10.
                  
               
                     (8)
                  
                  
                     Доколкото измененията на правило 14 от приложение VI към MARPOL и на Кодекса за ESP от 2011 г. могат да имат отражение върху разпоредбите на Директива (ЕС) 2016/802 и на Регламент (ЕС) № 530/2012, тези изменения попадат в областта на изключителната компетентност на Съюза.
                  
               
                     (9)
                  
                  
                     Съюзът не е член на ИМО, нито договаряща страна по съответните конвенции и кодекси. Поради това Съветът следва да оправомощи държавите членки да изложат позицията на Съюза и да изразят съгласието си да бъдат обвързани от измененията, доколкото тези изменения попадат в областта на изключителната компетентност на Съюза,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза на 73-тата сесия на Комитета по опазване на морската среда на ИМО, е да се изрази съгласие с приемането на измененията на правило 14 от приложение VI към Международната конвенция за предотвратяване на замърсяването от кораби, изложени в документ MEPC 73/3 на ИМО.
         
         
            Член 2
            Позицията, която трябва да се заеме от името на Съюза на 100-тната сесия на Комитета по морска безопасност на ИМО, е да се изрази съгласие с приемането на измененията на Международния кодекс за подобрената програма за инспекции по време на преглед на кораби за насипни товари и нефтени танкери от 2011 г., изложени в приложение 2 към документ MSC 99/22/Add.1 на ИМО.
         
         
            Член 3
            
               1.   Позицията, които трябва да се заеме от името на Съюза, посочена в член 1, се изразява от членуващите в ИМО държави членки, действащи съвместно в интерес на Съюза.
            
            
               2.   Позицията, които трябва да се заеме от името на Съюза, посочена в член 2, се изразява от членуващите в ИМО държави членки, действащи съвместно в интерес на Съюза.
            
            
               3.   Незначителни промени в позициите, посочени в членове 1 и 2, могат да бъдат договаряни без допълнително решение на Съвета.
            
         
         
            Член 4
            Държавите членки се оправомощават да дадат съгласието си да бъдат обвързани, в интерес на Съюза, от измененията, посочени в членове 1 и 2, доколкото тези изменения попадат в областта на изключителната компетентност на Съюза.
         
         
            Член 5
            Настоящото решение влиза в сила в деня на приемането му.
         
         
            Съставено в Люксембург на 15 октомври 2018 година.
            
               
                  За Съвета
               
               
                  Председател
               
               E. KÖSTINGER
            
         
         
            (1)  Директива (ЕС) 2016/802 на Европейския парламент и на Съвета от 11 май 2016 г. относно намаляването на съдържанието на сяра в определени течни горива (ОВ L 132, 21.5.2016 г., стр. 58).
         
            (2)  Регламент (ЕС) № 530/2012 на Европейския парламент и на Съвета от 13 юни 2012 г. относно ускореното въвеждане на изисквания за двукорпусни или еквивалентни конструкции за еднокорпусни петролни танкери (ОВ L 172, 30.6.2012 г., стр. 3).